డేవిడ్ బెక్హాం
ఒక ఇంగ్లీష్ ఫుట్ బాల్ ఆటగాడు అయిన డేవిడ్ రాబర్ట్ జోసెఫ్ బెక్హాం , OBE[4] (1975 మే 2 లో జన్మించారు)[6] , ఈయన ప్రస్తుతం అమెరికన్ మేజర్ లీగ్ సాకర్ క్లబ్ లాస్ ఏంజిల్స్ గాలక్సీ[8] మరియు ఇంగ్లాండ్ నేషనల్ టీం లలో మిడ్ ఫీల్డ్ లో ఆడుతున్నారు.
బాబీ ఫిషర్
బాబీ ఫిషర్ (Robert James "Bobby" Fischer) మార్చి 9, 1943న , అమెరికాలో జన్మించాడు. చిన్నతనంలోనే అరవై నాలుగు గళ్ళ చదరంగం క్రీడలో అపారమైన ప్రతిభను చూపినాడు. 1972లో ప్రపంచ చదరంగ కిరీటాన్ని గెలిచి ఆ ఘనత సాధించిన తొలి అమెరికన్‌గా రికార్డు సృష్టించాడు. అమెరికా-రష్యాల మధ్య ప్రచ్ఛన్నయుద్ధం కొనసాగుతున్న రోజులలో ఒక అమెరికన్ చదరంగంలో రష్యా ఆధిపత్యాన్ని అంతం చేయడం చాలా ప్రాధాన్యత వహించింది. ఐస్‌లాండ్ లో జరిగిన పోటీలో ప్రముఖ క్రీడాకారుడు బొరిస్ స్పాస్కీని ఓడించి చదరంగంలో రష్యా ఆధిపత్యాన్ని సవాలు చేశాడు. ఆ తరువాత అతని జీవితం అనేక మలుపులు తిరిగి ప్రవాసంలోకి వెళ్ళిపోవలసి వచ్చింది. చివరికి టైటిల్ నెగ్గి పేరు సంపాదించిన ఐస్‌లాండ్ దేశ పౌరసత్వం తీసుకున్నాడు. ప్రపంచ చదరంగ క్రీడలో అతను సుస్థిర స్థానం సంపాదించినాడు. జనవరి 17, 2008న తుదిశ్వాస వదిలాడు.